Fordele+og+ulemper+ved+Wiki´en

Denne side er en diskussionsside til os, der bruger sitet. Hvad er vores erfaringer med wiki´en? Hvad har vi oplevet af fordele og begrænsninger? Rikke

Jeg har ikke oplevet, at wikien har praktiske begrænsninger. Tværtimod synes jeg, at der er mange opsætningsmæssige og redigeringsmæssige muligheder, som gør den superanvendelig. Sammenligner man wikien med en blog, er den måske som site for videndeling først rigtig relevant i det øjeblik, hvor man begynder at bruge den til alt det andet, den også kan; At bruge widgets osv, osv, så den bliver en ægte portal til videndeling og ikke bare en blog med en lidt anderledes opsætning i menusystemet.. Dét, jeg synes, har været lidt svært ved denne wiki, har været at koordinere, hvordan opsætningen og brugen af den skulle være. Måske det var en fejl, at vi alle skulle administrere sitet, og det havde været lettere, hvis én bare havde taget téten, men jeg synes, det lå i kortene, at vi alle var nødt til at tage beslutningerne omkring den.. Og så havde det nok været smartest, som Mette foreslog, at vi havde arbejdet i et aftalt tidsrum omkring wikien. Det har været svært at komme i gang, og det er nu svært at afslutte, fordi vi ikke helt ved, hvor mange vi mangler indlæg fra. Annette

Måske har du ret Anette! Jeg har tidligere arbejdet meget med blog i undervisningen, og det, synes jeg, har fungeret rigtig godt. Jeg har haft lidt sværere ved at få overblik over wikien og dens muligheder. Synes ikke helt, at den er så intuitivt opbygget som wordpress-bloggen, der i høj grad giver sig selv. Rikke

Men måske min argumentation er bagudrettet, for jeg forsøger jo også at få indholdet til at passe med den form, vi har valgt - wikien. Hvis vi bare havde holdt os til, at vi hver især ville levere indlæg til en diskussion omkring viden, så havde bloggen jo nok været at foretrække. Jeg har ikke den store erfaring med blogs endnu. Arbejder i min afsluttende opgave og i en PIT-blog med skoleblogs.dk, men det er i sine muligheder meget anderledes end f.eks Blogger.com, som jeg også har forsøgt mig lidt med. Wordpressbloggen har jeg slet ikke erfaring med.. Annette

__________________________________________________________________________________________________________________________________________________ Jeg kan godt lide ideen om wiki'en og synes der er mange fordele og muligheder. Et af problemerne er vel, at vi ikke har brugt den sådan, men brugt den som en almindelig blogg, der på mange måder er nemmere at gå til. Derudover er jeg enig i, at det har været svært at finde ud af hvem, der var på, og der er gået lang tid fra det første indlæg til det sidste, men men det er ikke sidste gang jeg vil "lege" med wiki, så tak for, at I lærte mig det medie at kende. Mette